Bonaventura Cerretti

**Bonaventura Cerretti**  (født 17. juni 1872 i Comune de Bardono ved Orvieto i Italia, død 8. mai 1933 i Roma) var en av den katolske kirkes kardinaler. Han virket i det pavelige diplomati, og i den romerske kurie. Han ble nuntius i Frankrike i 1921 og var prefekt for Den apostoliske signatura 1931–1933. Han ble kreert til kardinal i 1925 av pave Pius XI, med *[[Santa Cecilia in Trastevere|Santa Cecilia]]* som tittelkirke.
## Liv og virke
### Prest
Etter filosofiske og teologiske studier i Spoleto og Roma mottok Bonaventura Cerretti prestevielsens sakrament den 31. mars 1895, av kuriebiskopen Tancredo Fausti. Fra 1895 til 1899 arbeidet han som menighetskapellan i Roma bispedømme. I 1899 begynte han i Pavestolens diplomatiske tjeneste, først i Den hellige stols statssekretariat. 

Fra 1904 til 1906 tok hans første utenlandsoppdrag ham til Mexico, hvor han tjenestegjorde ved den apostoliske delegasjon. Fra 1906 til 1914 hadde han forskjellige stillinger ved den apostoliske delegasjon til USA.
### Titulærerkebiskop, apostolisk delegat til Australia og New Zealand
I 1914 ble Bonaventura Cerretti ordinert til biskop av kardinal Rafael Merry del Val y Zulueta, og utnevnt til titulærerkebiskop av *Philippopolis in Thrachia* og apostolisk legat til Australia og New Zealand. De to medkonsekrerende biskoper, i tillegg til hovedkonsekrerende Merry del Val, var kuriebiskop Giulio Serafini, og biskop Salvatore Fratocchi av Orvieto. 

I 1917 ble han sekretær for Kongregasjonen for ekstraordinære kirkelige anliggender. I 1919 deltok han i fredskonferansen i Paris som pavelig spesialutsending.

### Nuntius til Frankrike
I 1921 ble han apostolisk nuntius til Frankrike.
### Kardinal
Pave Pius XI utnevnte ham til kardinalprest med tittelkirken *[[Santa Cecilia]]* i konsistoriet den 14. desember 1925. 

I 1926 fremforhandlet han og Aristide Briand en overenskomst som gav de franske innenriks- og utenriksministre en rolle ved utnevnelser av biskoper til franske bispestoler (med unntak av bispedømmene i Alsace-Lorraine der særlige bestemmelser gjelder).

Bonaventura Cerretti representerte paven som pavelig legat ved den 29. internasjonale eukaristiske kongress i Sydney. I 1930 ble han utnevnt til erkeprest i basilikaen Santa Maria Maggiore. 

I 1931 utnevnte paven ham til kardinalprefekt for Den øverste domstol for den apostoliske signatura, og den 13. mars 1933 ble han utnevnt til kardinalbiskop av *Velletri*.

Bonaventura Cerretti døde 60 år gammel i Roma den 8. mai 1933 og ble gravlagt i basilikaen Santa Maria in Trastevere.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal *Bonaventura Cerretti* (1872-1933) *1914

## Referanser


## Eksterne lenker
*  Biografi på The Cardinals of the Holy Roman Church